Na osnovu člana 17 Odluke o kriterijumima, načinu i postupku raspodjele sredstava nevladinim organizacijama (”Sl.list Crne Gore — opštinski propisi”, br. 046/19, 010/21, 016/21), Komisija za raspodjelu sredstava NVO, raspisuje

**JAVNI KONKURS**

**Za raspodjelu sredstava nevladinim organizacijama za 2024. godinu**

Predmet Konkursa je raspodjela sredstava iz Budžeta Opštine Tuzi nevladinim organizacijama za projekte koji se realizuju na teritoriji opštine Tuzi.

Pravo učešća na Konkurs imaju nevladine organizacije koje su registrovane u Crnoj Gori sa sjedištem u Opštini Tuzi.

Predsjednik opštine Tuzi je Odukom o utvrđivanju prioritetnih oblasti i visinu sredstava za finansiranje projekata nevladinih organizacija za 2024. godinu, akt br. 01-056/23-8172/1 od 14.12.2023. godine utvrdio sljedeće prioritetne oblasti:

* Ekologija, zaštita životne sredine;
* Zaštita lica sa invaliditetom;
* Zaštita i promovisanje ljudskih i manjiskih prava;
* Socijalna i dječja zaštita;
* Rodna ravnopravnost;
* Rješavanje problema mladih;
* Kulturna baština, njegovanja istorijskih tekovina.

Visina sredstava za 2024. godinu određuje se u iznosu od 30.000,00 eura za finansiranje projekata i programa nevladinih organizacija.

Nevladina organizacija podnosi prijavu na Konkurs u roku od 30 dana od dana njegovog objavljivanja, na propisanom obrascu i sa potrebnom dokumentacijom. Prijava se podnosi u zapečaćenoj koverti i predaje se Arhivi opštine.

Uz prijavu se prilaže.

* Rješenje o upisu u registar nevladinih organizacija sa sjedištem u Opštini Tuzi;
* Projekat kojim organizacija konkuriše za dodjelu sredstava;
* Izvještaj o realizovanim projektima u prethodnoj godini, zaključno sa danom objavljivanja konkursa;
* Podaci o iskustvu zaposlenih, odnosno volontera u nevladinoj organizaciji na sličnim poslovima;
* Preporuke eksperata iz relevantne oblasti — ukoliko ih posjeduje;
* Izjava da li je nevladina organizacija kandidovani projekat predala drugom donatoru na razmatranje u prethodnom periodu ili u vrijeme predaje na konkurs Opštine;
* Izjava ovlašćenog lica da nije dobila sredstva od drugog donatora za projekat ili dio projekta koji kandiduje, a koji sadrži odredbu prihvatanja odgovornosti;
* Štampana i elektronska verzija projekta na CD-u.

Projekat treba da sadrži:

* Naziv projekta;
* Naziv nevladine organizacije (sjedište, kontakt telefon/fax i e-mail, broj zaposlenih, ciljevi organizacije);
* Kategoriju, prioritetnu oblast projekta;
* Ciljeve projekta (na koji način projekat doprinosi rješavanju problema);
* Opis problema;
* Opis ciljne grupe;
* Rok za realizaciju projekta;
* Opis povezanosti projekta sa javnim politikama (strategijama, akcionim planovima, zakonskim i podzakonskim aktima) u navedenoj oblasti koje je donijela Opština ili država);
* Detaljan opis projekta (opisati po segmentima i po mogućnosti kvantifikovati sve projektne aktivnosti i dinamiku realizacije projekta), sa eventualnom potrebnom propratnom dokumentacijom (skice, planovi, crteži, fotografije, kompjuterske simulacije, CD prezentacija i SI);
* Budžet projekta i iznos sredstava za koji se konkuriše, iznos sopstvenih sredstava (učešća), kao i iznos sredstava koja su za isti projekat ili program odobrena od strane drugih donatora, ukoliko su takva sredstva odobrena;
* Način praćenja i procjene uspješnosti projekta;
* Održivost projekta;
* Kratak opis realizovanih projekata u prethodnoj godini;
* Kratak opis partnerske organizacije i realizovanih projekata u prethodnoj godini (ukoliko ih ima);
* Ovlašćeno (odgovorno) lice za realizaciju projekta (ime, prezime, kontakt, adresa, e mail);
* Podatke o članovima organa upravljanja organizacije;
* Broj žiro računa i PIB organizacije.

Maksimalan iznos dodijeljenih sredstava za jednu nevladinu organizaciju, koja kandiduje projekat ne može premašiti iznos od 20% od iznosa ukupno predviđenog Budžetom Opštine za nevladine organizacije, kada se izuzmu nevladine organizacije sa posebnim statusom.

Minimalan iznos sredstava koji će biti dodijeljen nevladinoj organizaciji, ukoliko njen projekat bude odobren od strane Komisije, po pravilu ne može biti manji od 80% od ukupno traženog iznosa za finansiranje tog projekta.

Predsjednik Opštine zaključuje sa nevladinom organizacijom Ugovor kojim se uređuju međusobna prava i obaveze, način korišćenja sredstava, izvještaj i nadzor nad realizacijom projekta, u roku od 30 dana od dana objavljivanja odluke.

**KOMISIJA ZA RASPODJELU SREDSTAVA NEVLADINIM ORGANIZACIJAMA**